Liste over konger av Makedonia

Liste over konger av Makedonia refererer til en rekke av historiske konger og herskere (inkludert regenter) fra oldtidens kongerike Makedonia. Riket lå sentralt i dagens region Makedonia i nordlige Hellas, og var bosatt av oldtidens makedonere og som snakket en tykk dialekt av gresk. Ved ulike tidspunkt i historien utgjorde kongedømmet også deler av dagens stat Nord-Makedonia, foruten også deler av Albania, Bulgaria, og tyrkiske Trakia.

Oldtidens Makedonia framsto som kongeriket Makedonia og som en betydelig militærmakt i antikkens Hellas i løpet av 300-tallet f.Kr. da kong Filip II med suksess tvang de greske bystatene, polis, som Theben og Athen, inn i det korintiske forbund. Aleksander den store, sønn av Filip II og den mest kjente av alle makedonske konger, gikk videre med å erobre Perserriket noen få år senere. Kongedømmet Makedonia i seg selv mistet raskt kontrollen over Aleksanders veldige asiatiske besittelser, men greide hovedsakelig å beholde kontrollen over Hellas inntil kongeriket selv ble beseiret av den romerske republikk i de makedonske kriger (215–148 f.Kr.).

 Argeadedynastiet 
Argeadedynastiet var en gresk-makedonsk kongefamilie i kongeriket Makedonia. Denne kongeslekten styrte Makedonia fra rundt 700 f.Kr. og fram til 310 f.Kr., men et par mytiske konger gikk forut denne tiden. Slektens tradisjon regnet seg tilbake til byen Argos i sørlige Hellas, derav navnet argeader. Konge i Argos var den legendariske Temenos, som igjen nedstammet fra den mytiske helten Herakles.

Herodotos har fortalt i hans Historier at han regnet Perdikkas I av Makedonia som den første reelle kongen da han dro fra Argos og til Makedonia og etablerte seg der som konge. Andre tradisjoner har føyd til Karanos, Koinos og Tyrimmas til dynastiets kongerekke.

Det var til denne kongeslekten som Filip II og dennes sønn Aleksander den store kom fra.

 Navn  Tiltrådte  Fratrådte   Kommentar Karanos  Mytisk kongeKoinos Mytisk kongeTyrimmas Mytisk kongePerdikkas I 700 f.Kr.678 f.Kr. Den første konge i henhold til HerodotosArgaios I 678 f.Kr.640 f.Kr.Filip I 640 f.Kr.602 f.Kr.Argaios I 602 f.Kr.576 f.Kr.Alketas I 576 f.Kr.547 f.Kr.Amyntas I 547 f.Kr.498 f.Kr.Aleksander I498 f.Kr.454 f.Kr.Sønn av Amyntas IAlketas II 454 f.Kr.448 f.Kr.Sønn av Aleksander IPerdikkas II448 f.Kr.413 f.Kr.Sønn av Aleksander IArkelaos I 413 f.Kr.399 f.Kr.Krateros 399 f.Kr.399 f.Kr.Ikke medlem av argeadedynastiet,tronraner som kun styrte i 4 dagerAeropos II 399 f.Kr.393 f.Kr.«Regentkonge», muligens ikke medlem av argeadedynastieteller fra en tidligere grenOrestes 399 f.Kr.396 f.Kr.Sønn av Arkelaos I,samkonge med sin verge Aeropos IIArkelaos II 396 f.Kr.393 f.Kr.Sønn av Arkelaos I, bror av Orestes, samkonge med sin verge Aeropos IIAmyntas II393 f.Kr.393 f.Kr.En Amyntas er oppgitt som konge for kort tid, men neppe «Amyntas den lille», sønn av en bror av Perdikkas IINewman, W. L. (2010): Politics of Aristotle: With an Introduction, Two Prefatory Essays and Notes Critical and Explanatory, Cambridge University Press, s. 428. Sitat: «It is not know what Amyntas and Derdas are referred to. 'Amyntas the little' was evidently a king or prince, but whather he was one of the kings of Macedon of that name is douptful; he may, for instance, have been a king not of Macedon, but of Elimeia. (...) Besides, it is probable that Derdas succeeded in his attempt on the life of Amyntas the little, as those in connextion with whom he is named did so, but we are nowhere told that Amyntas the father of Philip died a violent death... (...) Nor is it likely that Amyntas the little was the son of Archelaus king of Macedon who is mentioned in 14, and who became king of Macedon himself as Amyntas II for a short time in B.C. 392...»Pausanias 393 f.Kr.393 f.Kr.Sønn av Aeropos IIAmyntas III393 f.Kr.373 f.Kr.Sønn av Arrhidaios, oldebarn av Aleksander IArgaios II 393 f.Kr.392 f.Kr.Sønn av PausaniasAmyntas III392 f.Kr.370 f.Kr.Gjenerobret tronenAleksander II 370 f.Kr.368 f.Kr.Sønn av Amyntas IIIPtolemaios 368 f.Kr.365 f.Kr.Gift med Amyntas' datter, «regentkonge» for de umyndige kongesønnenePerdikkas III 365 f.Kr.359 f.Kr.Sønn av Amyntas IIIAmyntas IVkun konge i navnet359 f.Kr.356 f.Kr.Sønn av Perdikkas IIIFilip II 359 f.Kr.336 f.Kr.Sønn av Amyntas IIIAleksander III den store336 f.Kr.323 f.Kr.Sønn av Filip IIFilip III Arrhidaioskun konge i navnet 323 f.Kr.317 f.Kr.Sønn av Filip II, halvbror av Aleksander den storeAleksander IVkun konge i navnet323 f.Kr.309 f.Kr.Sønn av Aleksander den store

 Regentherredømme 
Perdikkas, regent av Makedonia 323–321 f.Kr.
Antipatros, regent av Makedonia 321–319 f.Kr.
Polyperkon, regent av Makedonia 319–317 f.Kr.
Kassandros, regent av Makedonia 317–305 f.Kr.; deretter konge

 Antipatridedynastiet 
Antipatridedynastiet var et makedonsk dynasti som ble grunnlagt av Kassandros, sønn av Antipatros. Sistnevnte var regent av Makedonia i tiden 321 f.Kr. og fram til 319 f.Kr. Han lot en av de andre av Aleksanders generaler overta regentskapet, den aldrende Polyperkon. Kassandros aksepterte ikke det og angrep Polyperkon og overtok regentskapet i 317 f.Kr. Han erklærte seg som konge av Makedonia i 305 f.Kr. etter å ha giftet seg med Thessalonike, halvsøster av Aleksander den store, og knyttet seg således til den tradisjonelle makedonske kongeslekten, argeadedynastiet. Kassandros' dynasti kom dog ikke til å bli langvarig.

 Navn  Tiltrådte  Fratrådte   Kommentar Kassandros 305 f.Kr. 297 f.Kr. Var først regent i tiden 317–305 f.Kr.Filip IV 297 f.Kr.296 f.Kr.Aleksander V 296 f.Kr.294 f.Kr.Antipatros II 296 f.Kr.294 f.Kr.

 Antigoniddynastiet 
Demetrios I Poliorketes 294–288 f.Kr.
Lysimakhos (delt med Pyrrhus av Epirus) 288–281 f.Kr.
Pyrrhos av Epirus (delt med Lysimakhos) 288–285 f.Kr.
Ptolemaios Keraunos 281–279 f.Kr.
Meleagros 279 f.Kr.
Antipatros II Etesias 279 f.Kr.
Sosthenes (kommandør av hæren) 279–277 f.Kr.
Antigonos II Gonatas 277–274 f.Kr.
Pyrrhos av Epirus (gjeninnsatt) 274–272 f.Kr.
Antigonos II Gonatas (gjeninnsatt) 272–239 f.Kr.
Demetrios II Aitolikos 239–229 f.Kr.
Antigonos III Doson 229–221 f.Kr.
Filip V 221–179 f.Kr.
Perseus 179–168 f.Kr.

Etter Perseus nederlag ved slaget ved Pydna i 168 f.Kr., ble Makedonia delt i fire republikker under romersk styre. I 150 f.Kr. gjorde Andriskus krav på å være sønnen til Perseus, og krevde den makedonske tronen som Filip VI. Dette førte til en fjerde makedonerkrig, der Andriskus ble beseiret av romerne, og Makedonia ble annektert av Roma i 148 f.Kr.

 Referanser 

 Litteratur 
 Duane A. March (1995): «The Kings of Makedon: 399–369 BC» i: Historia (Franz Steiner Verlag) vol. 44, No. 3, s. 257–282.

Kategori:Antikkens Makedonia